**Időutazás: Az első Ford Escort**

**BRENTWOOD, Anglia** – Emlékszik még az első generációs Ford Escort kólásüveg-sziluettjére? Majdnem ötven éve már, hogy az első ilyen autó legördült a Ford Halewood üzem szerelőszalagjáról.

Az első generációs Ford Escortot [1967](https://hu.wikipedia.org/wiki/1967) végén mutatták be az [Egyesült Királyságban](https://hu.wikipedia.org/wiki/Egyes%C3%BClt_Kir%C3%A1lys%C3%A1g), míg szélesebb közönség előtt az [1968](https://hu.wikipedia.org/wiki/1968) [januári](https://hu.wikipedia.org/wiki/Janu%C3%A1r) [Brüsszeli](https://hu.wikipedia.org/wiki/Br%C3%BCsszel) [Autószalonon](https://hu.wikipedia.org/wiki/Aut%C3%B3) mutatkozott be. A [Ford](https://hu.wikipedia.org/wiki/Ford_Motor_Company) [európai](https://hu.wikipedia.org/wiki/Eur%C3%B3pa) részlege a hosszú időn át gyártott, sikeres [Anglia](https://hu.wikipedia.org/w/index.php?title=Ford_Anglia&action=edit&redlink=1) leváltására tervezte a modellt. Az Escort gyártása elsőként [Angliában](https://hu.wikipedia.org/wiki/Anglia), a [halewoodi](https://hu.wikipedia.org/w/index.php?title=Halewood&action=edit&redlink=1) gyárban kezdődött meg, [1967](https://hu.wikipedia.org/wiki/1967) utolsó hónapjaiban, míg az [Európa](https://hu.wikipedia.org/wiki/Eur%C3%B3pa) kontinentális részére szánt balkormányos változatok gyártása [1968](https://hu.wikipedia.org/wiki/1968) [szeptemberében](https://hu.wikipedia.org/wiki/Szeptember) indult be, [Genkben](https://hu.wikipedia.org/wiki/Genk), [Belgiumban](https://hu.wikipedia.org/wiki/Belgium). Az [Egyesült Királyságban](https://hu.wikipedia.org/wiki/Egyes%C3%BClt_Kir%C3%A1lys%C3%A1g) gyártott darabok eleinte némileg eltértek az [Európa](https://hu.wikipedia.org/wiki/Eur%C3%B3pa) többi részén kaphatóktól, például az első futómű hangolása és a kormányáttétel is más volt, továbbá a [Genkben](https://hu.wikipedia.org/wiki/Genk) készülő Escortok dupla [hidraulikakörös](https://hu.wikipedia.org/wiki/Hidraulika) [fékeket](https://hu.wikipedia.org/wiki/F%C3%A9k) kaptak és szélesebb felnik kerültek rájuk. [1970](https://hu.wikipedia.org/wiki/1970)-től az [Európa](https://hu.wikipedia.org/wiki/Eur%C3%B3pa) kontinentális részén értékesített modellek gyártása áttevődött [Németországba](https://hu.wikipedia.org/wiki/N%C3%A9metorsz%C3%A1g), az új [saarlouisi](https://hu.wikipedia.org/wiki/Saarlouis) gyárba.

Az Escort [Európa](https://hu.wikipedia.org/wiki/Eur%C3%B3pa) több részén is sikeres modellé vált, de a legkomolyabb sikereket az [Egyesült Királyságban](https://hu.wikipedia.org/wiki/Egyes%C3%BClt_Kir%C3%A1lys%C3%A1g) érte el, ahol az [1960-as évek](https://hu.wikipedia.org/wiki/1960-as_%C3%A9vek) legsikeresebb modellje lett. [1974](https://hu.wikipedia.org/wiki/1974) [júniusában](https://hu.wikipedia.org/wiki/J%C3%BAnius) a [Ford](https://hu.wikipedia.org/wiki/Ford_Motor_Company) bejelentette a kétmilliomodik Escort elkészültét. Ezt a mérföldkövet korábban egyetlen [Egyesült Államokon](https://hu.wikipedia.org/wiki/Amerikai_Egyes%C3%BClt_%C3%81llamok) kívüli Ford modell sem érte el.

Az Escort azonnal hatalmas sikert aratott. A kritikusok értékes családi autónak nevezték, külön kiemelve gazdag alapfelszereltségét, amiben olyan luxustételek szerepeltek, mint a műbőr üléshuzat, a gumiszőnyegek, az egy sebességfokozatú ablaktörlő vagy a műbőr ajtópanelek.

A honestjohn.co.uk nevű brit honlap szerint: „Az Escort dögös autó volt, és mágnesként vonzotta azokat a fiatalokat, akik egy kisméretű lépcsőshátú kocsira vágytak. Az autó igazi sláger lett, hiszen egyszerű szerkezetéhez, jó megjelenéséhez és élvezetes teljesítményéhez visszafogott fogyasztás társult – nem véletlen, hogy a Cortina után ez lett a Ford második bestsellere az Egyesült Királyságban. Még az 1098 köbcentis alapváltozat is élvezetes vezetést kínált, amire a fogasléces kormánymű, a briliáns sebességváltó és a hatékony MacPherson első rugóstag jelentett garanciát.”

# # #

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 203.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 52.000 alkalmazottat, az összevont, illetve nem összevont közös vállalkozásokkal együtt pedig mintegy 66.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |